7. ΒΑΣΙΛΙΚΟΝ ΔΙΑΤΑΓΜΑ της 8/15 Ιαν. 1952 (ΦΕΚ Α΄13) Περί των υποχρεωτικών μαθημάτων και εξετάσεων των παρά τη Φιλοσοφική Σχολή του Πανεπιστημίου Αθηνών Τμήματος Αγγλικών σπουδών και περί των καθηγητών της Αγγλικής Ζωής κλπ. Έχοντες υπ’ όψιν το άρθρον μόνον του Α.Ν.745/1945 (ΦΕΚ 309) και τα άρθρ.10,11 και 12 του Α.Ν. 1858/1951 «περί του τρόπου της μορφώσεως καθηγητών της Αγγλικής εν τοίς σχολείοις της Μέσης Εκπαιδεύσεως», προτάσει του Ημετέρου επί της Εθνικής Παιδείας και Θρησκευμάτων Υπουργού, στηριζομένη εις γνώμην της Συγκλήτου του Πανεπιστημίου Αθηνών και εις γνώμην του Α.Σ.Δ.Υ. διατυπωθείσαν εις την υπ’ αριθ.208/ 2.11.1951 πράξιν αυτού ως και εις γνώμην του Συμβουλίου Επικρατείας διατυπωθείσαν εις την υπ’ αρθ.824/1951 πράξιν αυτού, απεφασίσαμεν και διατάσσομεν: Άρθρ.1.-Εις τας έδρας α) της Αγγλικής Ζωής και Σκέψεως και β) της Ιστορίας των Ηνωμένων Πολιτειών και των Αμερικανικών Γραμμάτων παρά τη Φιλοσοφική Σχολή του Πανεπιστημίου Αθηνών δύνανται να διορίζωνται και αλλοδαποί επιστήμονες κεκτημένοι διδακτορικόν δίπλωμα Φιλοσοφικής Σχολής Πανεπιστημίου ανεγνωρισμένου και ισοτίμου προς τα ημέτερα και έχοντες τα προσόντα τα απαιτούμενα προς κατάληψιν οικείας τακτικής έδρας εν Πανεπιστημίω της Μεγάλης Βρεταννίας και των Ηνωμένων Πολιτειών. Ως προς τον τρόπον του διορισμού αυτών εφαρμόζονται αι διατάξεις του Α.Ν. 1100/1938 (ΦΕΚ 69). Άρθρ.2.-Η διάρκεια των σπουδών των φοιτητών του παρά τη Φιλοσοφική Σχολή του Πανεπιστημίου Αθηνών Τμήματος Αγγλικών Σπουδών ορίζεται τετραετής. Άρθρ.3.-Οι φοιτηταί του Τμήματος Αγγλικών Σπουδών υποχρεούνται κατά την διάρκειαν της τετραετούς φοιτήσεως να παρακολουθήσωσι τα εξής μαθήματα μετά των οικείων φροντιστηριακών ασκήσεων, κατανεμόμενα εις δύο επάλληλους κύκλους σπουδών εκάτερον διαρκείας δύο ετών. Ι. Κατώτερος κύκλος σπουδών Έτος πρώτον 1) Αγγλικήν γλώσσαν ώρας καθ’ εβδομάδα (8) 12, 2) Αγγλικήν και Αμερικανικήν Φιλολογίαν ώρας καθ’ εβδομάδα τέσσαρας, 3) Ερμηνείαν Αρχαίων Ελλήνων συγγραφέων ώρας καθ’ εβδομάδα τέσσαρας, 4) Ερμηνείαν Λατίνων συγγραφέων ώρας καθ’ εβδομάδα τρείς, 5) Βυζαντινήν Φιλολογίαν ώρας καθ’ εβδομάδα δύο, 6) Αρχαίαν Ιστορίαν ώρας καθ’ εβδομάδα δύο, 7) Φιλοσοφίαν ώρας καθ’ εβδομάδα δύο. Έτος δεύτερον 1)Αγγλικήν γλώσσαν ώρας καθ’ εβδομάδα (8) 12, 2) Αγγλικήν και Αμερικανικήν φιλολογίαν ώρας καθ’ εβδομάδα τέσσαρας, 3) Ερμηνείαν Αρχαίων Ελλήνων συγγραφέων ώρας καθ’ εβδομάδα τέσσαρας, 4) Ερμηνείαν Λατίνων συγγραφέων ώρας καθ’ εβδομάδα τρείς, 5) Νέαν Ελληνικήν Φιλολογίαν ώρας καθ’ εβδομάδα δύο. 6) Γενικήν Ιστορίαν των Μέσων χρόνων ώρας καθ’ εβδομάδα δύο. 7) Φιλολογίαν ώρας καθ’ εβδομάδα δύο. ΙΙ. Ανώτερος κύκλος σπουδών Έτος τρίτον 1) Αγγλικήν γλώσσαν ώρας καθ’ εβδομάδα (6) 9 2) Αγγλικήν και Αμερικανικήν φιλολογίαν ώρας καθ’ εβδομάδα έξ, 3) Ερμηνείαν Αρχαίων Ελλήνων συγγραφέων ώρας καθ’ εβδομάδα τέσσαρας, 4) Ερμηνείαν Λατίνων συγγραφέων ώρας καθ’ εβδομάδα τρείς, 5) Συγκριτικήν γλωσσολογίαν ώρας καθ’ εβδομάδα δύο, 6) Ιστορίαν Φιλοσοφίας ώρας καθ’ εβδομάδα δύο, 7) Παιδαγωγικήν ώρας καθ’ εβδομάδα δύο. (Αντί της σελ.217) Σελ.217 (α) Τεύχος 442 - Σελ. 61 Φιλοσοφική Σχολή Παν/μίου Αθηνών 31.Β.ι.7 31.Β.ι.7 Φιλοσοφική Σχολή Παν/μίου Αθηνών Έτος τέταρτον 1)Αγγλικήν γλώσσαν ώρας καθ’ εβδομάδα (6) 9 2)Αγγλικήν και Αμερικανικήν φιλολογίαν ώρας καθ’ εβδομάδα εξ, 3) Ερμηνείαν Αρχαίων Ελλήνων Συγγραφέων ώρας καθ’ εβδομάδα δύο, 4) Ιστορίαν Ν. Ευρώπης και Ηνωμένων Πολιτειών ώρας καθ’ εβδομάδα δύο, 5) Διδακτικήν των νεωτέρων γλωσσών μετά πρακτικών ασκήσεων εις το διδάσκειν την Αγγλικήν εν τω Αμερικανικώ Κολλεγίω και τω Πειραματικώ Σχολείω του Πανεπιστημίου Αθηνών ώρας καθ’ εβδομάδα δύο, 6)Ιστορίαν της Νεωτέρας Ελλάδος ώρας καθ’ εβδομάδα δύο, 7) Νέαν Ελληνικήν Φιλολογίαν ώρας καθ’ εβδομάδα δύο. Αι ώραι διδασκαλίας της Αγγλικής Γλώσσης ηυξήθησαν ως άνω δια της υπ’ αριθ. 95920/1965 αποφ. Υπ. Παιδείας, της οποίας βλ. άρθρ. 2 και 3 (κατωτ. αριθ. Άρθρ.4.-Αι εξετάσεις εις το Τμήμα Αγγλικών Σπουδών είναι εισιτήριοι, κατατακτήριοι, τμηματικαί και πτυχιακαί. Α΄.Εισιτήριοι Τα κατά τας εισιτηρίους εξετάσεις εξεταζόμενα μαθήματα είναι: 1)Έκθεσις Ιδεών, 2) Αρχαία Ελληνικά, 3) Λατινικά, 4)Ιστορία και 5) Στοιχεία Αγγλικής γλώσσης. Αι εξετάσεις αύται ενεργούνται κεχωρισμένως δια τους υποψηφίους του τμήματος κατά τας ισχύουσας γενικάς διατάξεις περί εισιτηρίων εξετάσεων της Φιλοσοφικής Σχολής. Β΄.Κατατακτήριοι Πτυχιούχοι ή φοιτηταί της Φιλοσοφικής Σχολής οιουδήποτε έτους, έχοντες επαρκή γνώσιν της Αγγλικής γλώσσης και φιλολογίας, δύνανται μετ’ επιτυχή κατατακτήριον δοκιμασίαν να εγγραφώσιν οι μεν πτυχιούχοι εις το τέταρτον έτος του Τμήματος, οι δε λοιποί εις έτος αυτού αντιστοιχούν προς το υπ’ αυτών διανυόμενον έτος εν τη Σχολή. Η δοκιμασία αύτη ενεργείται υπό τριμελούς επιτροπής, αποτελουμένης εκ του καθηγητού της έδρας Βύρωνος: του της Ιστορίας των Ηνωμένων Πολιτειών και των Αμερικανικών γραμμάτων και ενός καθηγητού της Φιλοσοφικής Σχολής, οριζομένου υπ’ αυτής. Γ΄.Τμηματικαί (Αντικατασταθέν δια του Β.Δ. 1 Αυγ./17 Σεπτ. 1956, κατηργήθη δια του άρθρ. 3 του κατωτ. Β.Δ. 395/1960). Δ΄.Πτυχιακαί «Αι πτυχιακαί εξετάσεις, ενεργούμεναι μετά το πέρας της τετραετούς φοιτήσεως είναι γραπταί και προφορικαί. Εξεταζόμενα μαθήματα είναι: 1) Αρχαία Ελληνικά, 2)Λατινικά, 3) Νέα Ελληνικά, 4) Ιστορία, 5)Παιδαγωγική, 6) Ιστορία και πολιτισμός των Αγγλοφώνων λαών, 7) Αγγλική γλώσσα, Αγγλική και Αμερικανική Φιλολογία. Αι εξετάσεις εν μεν τη Αγγλική γλώσση συνίστανται εις μετάφρασιν Αγγλικού κειμένου εις την Ελληνικήν και τανάπαλιν μετά παρατηρήσεων και εις την έκθεσιν ιδεών Αγγλιστί. Αι εξετάσεις εις την Αγγλικήν και Αμερικανικήν Φιλολογίαν και την Ιστορίαν και τον πολιτισμόν των Αγλοφώνων λαών διεξάγονται γραπτώς και προφορικώς. Αι εξετάσεις εις τα λοιπά μαθήματα ενεργούνται δια τους φοιτητάς του τμήματος κεχωρισμένως από των λοιπών φοιτητών της Σχολής εις μεν τα Αρχαία Ελληνικά και Λατινικά γραπτώς και προφορικώς εις δε τα λοιπά μαθήματα προφορικώς. Η γραπτή πτυχιακή εξέτασις εις τα Αρχαία Ελληνικά και Λατινικά συνίσταται εις μετάφρασιν πεζού Αρχαίου Ελληνικού και Λατινικού κειμένου εις την Νέαν Ελληνικήν (θέμα εκ του αρχαίου εις το νέον) μετά παρατηρήσεων. Οι εκ πτυχιούχων της Φιλοσοφικής Σχολής προερχόμενοι τελειόφοιτοι του Τμήματος Αγγλικών Σπουδών υφίστανται πτυχιακάς εξετάσεις μόνον εις ωρισμένα των εξεταζομένων μαθημάτων, ήτοι την Αγγλικήν γλώσσαν και την Αγγλικήν και Αμερικανικήν Φιλολογίαν και την Ιστορίαν και τον πολιτισμόν των Αγγλοφώνων λαών. Ως προς την βαθμολογίαν, τα εξέταστρα και τα λοιπά συναφή εφαρμόζονται αι εκάστοτε δια τους φοιτητάς της Φιλοσοφικής Σχολής ισχύουσαι διατάξεις». Το εντός « » τμήμα Δ΄ αντικατεστάθη ως άνω δια του Β.Δ. 1 Αυγ./17 Σεπτ. 1956 (ΦΕΚ Α΄ 205). Άρθρ.5.-Προτάσει των οικείων Σχολών των Πανεπιστημίων δύνανται να προσλαμβάνωνται ανά εις βοηθός εις τας δια του Νόμ. 745/45 ιδρυθείσας έδρας α) της «Αγγλικής Ζωής και Σκέψεως» και β)της «Ιστορίας των Ηνωμένων Πολιτειών και των Αμερικανικών Γραμμάτων» επί συμβάσει κυρουμένη δια Β.Δ/τος εκδιδομένου προτάσει του πουργού Εθνικής Παιδείας και Θρησκευμάτων, δια χρόνον οριζόμενον εν αυτή και επί αποδοχαίς καθοριζομέναις και καταβαλλομέναις παρά των Κυβερνήσεων των χωρών εις ας ανταποκρίνονται αι ανωτέρω έδραι. Εις τον αυτόν επί της Εθνικής Παιδείας και Θρησκευμάτων Υπουργόν  ανατίθεμεν την δημοσίευσιν και εκτέλεσιν του παρόντος Δ/τος. Σελ. 219 Φιλοσοφική Σχολή Παν/μίου Αθηνών 31.Β.ι.7

[Source: greek_legal_code_raptarchis | Tokens: 6668]